Document ID: 31988R3207

A Tanács 3207/88/EGK Rendelete
(1988. október 17.)
a tojás piacának közös szervezéséről szóló 2771/75/EGK rendelet módosításáról
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 42. és 43. cikkére,
tekintettel a Bizottság javaslatára,
tekintettel az Európai Parlament véleményére [1],
tekintettel a Gazdasági és Szociális Bizottság véleményére [2],
mivel a Közösség szerződő fele a Harmonizált Áruleíró és Kódrendszerről (a továbbiakban "harmonizált rendszer") szóló Nemzetközi Egyezménynek, amely az 1950. december 15-i, az Áruk Vámtarifa Osztályozási Nómenklatúrája helyébe lép;
mivel a 2658/87/EGK rendelet [3] meghatározza az áruk kombinált nómenklatúráját, amely összhangban van mind a Közös Vámtarifa, mind a Közösség külkereskedelmi statisztikai igényeivel;
mivel ennek eredményeképpen a legutóbb a 4000/87/EGK [4] bizottsági rendelettel módosított 2771/75 rendeletben [5] szereplő áruk leírását és vámtarifaszámait a harmonizált rendszer kombinált nómenklatúrájának megfelelően szükséges kifejezni;
mivel a főtt héjas tojást és a formázott tojástermékeket, mint például a hengeres "hosszú tojást" az 1987. december 1-jéig hatályban lévő Közös Vámtarifa 21.07 vámtarifaszámának egyik alszáma (máshova nem tartozó élelmiszer-készítmények) alá sorolták; mivel ennek értelmében az említett tojásból készülő termékek nem tartoztak a szerződés II. melléklete alá; mivel a kombinált nómenklatúra bevezetésével ezek a termékek a 0407 (madártojás héjában, friss, tartósított vagy főtt) vagy a 0408 (madártojás, héj nélkül és tojássárgája frissen, szárítva, gőzben vagy forró vízben megfőzve, formázva, fagyasztva vagy másképpen tartósítva, cukor vagy más édesítő anyag hozzáadásával is) KN-kód alá tartoznak; mivel a főtt héjas tojást és a formázott tojástermékeket a tartósított héjas vagy héjatlan tojással azonos módon, vagy a helyett lehet használni; mivel a tartósított tojás az említett II. mellékletben szerepel, és így a 2771/75/EGK rendeletben is meg van nevezve; mivel így logikus és kívánatos, hogy a főtt héjas tojás és a formázott tojástermékek ugyancsak szerepeljenek az említett rendeletben;
mivel a 4000/87/EGK rendelet hatályát veszti;
mivel a tojáságazat számos rendeletét úgy kell átalakítani, hogy azok figyelembe vegyék az új nómenklatúrát; mivel a 2658/87/EGK rendelet 15. cikke értelmében kizárólag technikai jellegű változtatások hajthatók végre; mivel ennek megfelelően olyan rendelkezést kell bevezetni, amely szerint minden egyéb kiigazítást a 2771/75/EGK rendelet 17. cikkében leírt eljárásnak megfelelően kell végrehajtani, amennyiben ezek a kiigazítások kizárólag a harmonizált rendszer bevezetése miatt szükségesek;
ELFOGADTA EZT A RENDELETET:
1. cikk
A 2771/75/EGK rendelet a következőképpen módosul:
(1) Az 1. cikk helyébe a következő rendelkezés lép:
"1. cikk
(1) A tojás piacának közös szervezése a következő termékekre terjed ki:
KN-kód | Áruleírás |
| |
a) | 04070011 | Baromfitojás, héjában, frissen, tartósítva vagy főzve |
04070019 |
04070030 |
(b) | 04081110 | Emberi fogyasztásra alkalmas madártojás héj nélkül és tojássárgája frissen, szárítva, gőzben vagy forró vízben megfőzve, formázva, fagyasztva vagy másképpen tartósítva, cukor vagy más édesítő anyag hozzáadásával is |
04081911 |
04081919 |
04089110 |
04089910 |
(2) E rendelet alkalmazásában:
a) "héjas tojás": madártojás héjában, frissen, tartósítva vagy főzve, kivéve a b) pontban meghatározott keltetőtojást;
b) "keltetőtojás": keltetési célú madártojás;
c) "teljes termékek": emberi fogyasztásra alkalmas madártojás héj nélkül cukor vagy más édesítőanyag hozzáadásával is;
d) "elkülönített termékek": emberi fogyasztásra alkalmas tojássárgája, cukor vagy más édesítőanyag hozzáadásával is;
e) "negyedév": február 1-jén, május 1-jén, augusztus 1-jén vagy november 1-jén kezdődő három hónapos időszak."
(2) Az I. melléklet helyébe e rendelet melléklete lép.
2. cikk
A 4000/87/EGK rendelet hatályát veszti.
3. cikk
A Bizottság a 2771/75 (EGK) rendelet 17. cikkében elrendelt eljárásnak megfelelően köteles elvégezni a tanácsi vagy a bizottsági rendeletek szükséges technikai módosításait a tojás piacának közös szervezésére vonatkozóan, ami az 1. cikk alkalmazásából következik.
4. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 1988. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxemburgban, 1988. október 17-én.

Labels: 3
17
6